stanford-oval/wikipedia huggingface dataset:
ตี๋ลี่เร่อปา
การทำงาน > ความรุ่งโรจน์ด้านการงาน

พ.ศ. 2560 ตี๋ลี่เร่อปาแสดงนำในละครรักตลกเรื่อง ขอหยุดหัวใจที่ยัยจอมยุ่ง (漂亮的李慧珍) ซึ่งเป็นละครโทรทัศน์ทำซ้ำดัดแปลงจากละครของประเทศเกาหลีใต้เรื่อง She Was Pretty จากการแสดงละครดังกล่าวทำให้เธอได้รับรางวัลนักแสดงหญิงยอดเยี่ยมจากงานไชนาทีวีโกลเดนอีเกิลอะวอร์ด (China TV Golden Eagle Award) ครั้งที่ 29 ต่อมาเธอแสดงในละครเรื่อง สามชาติสามภพ ป่าท้อสิบหลี่ (三生三世十里桃花) ซึ่งได้รับความนิยมทั้งในและต่างประเทศ และยิ่งทำให้เธอเป็นที่รู้จักในวงกว้าง  เธอได้รับการเสนอชื่อเป็นนักแสดงสมทบหญิงยอดเยี่ยมในงานเทศกาลโทรทัศน์เซี่ยงไฮ้ ครั้งที่ 23 ในปีเดียวกันเธอยังเข้าร่วมในรายการ รันนิ่งแมน ในฤดูกาลที่ 5 และเธอยังเป็นนักแสดงนำในละครโทรทัศน์เรื่อง เล่ห์รัก บัลลังก์เลือด  รวมทั้งแสดงนำในภาพยนตร์จินตนิมิตเรื่อง นามิยะ ซึ่งเป็นภาพยนตร์ทำซ้ำดัดแปลงจากหนังสือ ปาฏิหาริย์ร้านชำของคุณนามิยะ
ในปี พ.ศ. 2561 ตี๋ลี่เร่อปาได้แสดงภาพยนตร์โรแมนติกคอมเมดีเรื่อง 21 กะรัต ในปีเดียวกันเธอแสดงนำในละครโทรทัศน์กำลังภายในแนวสุขนาฏกรรมเรื่อง เพียงใจในเพลงพิณ (烈火如歌) รวมถึงแสดงนำในละครโทรทัศน์จีนวิทยาศาสตร์สุขนาฏกรรมเรื่อง ฝันนี้ที่มีเธอ (一千零一夜) ด้วยความนิยม จึงได้รับตำแหน่ง "เทพธิดาเหยี่ยวทองคำ" ในเทศกาลศิลปะไชนาโกลเดนอีเกิลทีวี ครั้งที่ 12 (The China TV Golden Eagle Award)
และในปี พ.ศ. 2562 ตี๋ลี่เร่อปาได้ร่วมแสดงภาพยนตร์ประวัติศาสตร์จินตนิมิตเรื่อง Saga of Light (日月) รับบทเป็นฉางเอ๋อ และยังแสดงนำในละครแนวจินตนิมิต-สุขนาฏกรรมเรื่อง สามชาติสามภพ ลิขิตเหนือเขนย (三生三世枕上书)
โฆษณา

ตี๋ลี่เร่อปาเป็นนักแสดงหญิงจากจีนที่ยี่ห้อสินค้าต่าง ๆ ต้องการให้เธอเป็นทูตตราสินค้า ทั้งโฆษณาอาหารและเครื่องดื่ม สินค้าโภคภัณฑ์ สินค้าด้านความงามและค้าขายปลีก รวมถึงการเป็นผู้นำเสนอสินค้าจำพวกโทรศัพท์มือถือหรืออุปกรณ์ด้านเทคโนโลยี นอกจากนี้เธอยังเป็นผู้นำเสนอสินค้าจากต่างประเทศหลายยี่ห้อ เช่น ลอรีอัล ปารีส และเครื่องประดับแบรนด์มิกิโมโตะ และผลิตภัณฑ์ยี่ห้อพรอคเตอร์ แอนด์ แกมเบิล (P&G) ก็มียอดขายเพิ่มสูงขึ้นหลังจากที่ตี๋ลี่เร่อปาเป็นนางแบบโฆษณา ตี๋ลี่เร่อปายุติสัญญากับยี่ห้อเสื้อผ้าดอลเชเอกับบานา (Dolce & Gabbana) หลังจากเกิดโฆษณาเหยียดเชื้อชาติในประเทศจีน
ผลงาน > ละครโทรทัศน์

| ปี | ชื่ออังกฤษ / ไทย | ชื่อจีน | ตัวละคร | หมายเหตุ |
| --- | --- | --- | --- | --- |
|  | Love Beyond The Grave | 慕胥辞 | เฮ่อซือมู่ | กำลังถ่ายทำ |
|  | Love on the Turquoise Land | 枭起青壤 | เนี่ยจิ่วหลัว | รอออกอากาศ |
|  | Swordand Rose | 利剑玫瑰 | เติ้งเหยียน | รอออกอากาศ |
| 2023 | Legendof Anle อันเล่อโฉมงามพลิกชะตา | 安乐传 | เหรินอันเล่อ / ตี้จื่อหยวน | ซับไทย ทาง YOUKU และ True ID |
| 2023 | Prosecution Elite สืบคดีลับยอดอัยการหญิง | 公诉精英 | อัยการหญิงอันหนี่ | ซับไทย ทาง We Tv |
| 2022 | The Blue Whisper  ทาสปีศาจ | 驭鲛记之与君初相识 | จี้อวิ๋นเหอ / อาจี้ | ซับไทย และ พากย์​ไทย ทาง MONOMAX​ เฉพาะซับไทย ทาง Youtube : Huace Croton TV Thai |
| 2021 | You are my glory ดุจดวงดาวเกียรติยศ | 你是我的荣耀 | เฉียวจิงจิง | พากษ์ไทย และ ซับไทย  ทาง We TV |
| 2021 | Changge Xing สตรีหาญ ฉางเกอ | 长歌行 | หลี่ฉางเกอ | พากษ์ไทย และ ซับไทย  ทาง We TV |
| 2020 | Love Advanced Customization ออกแบบรักฉบับพิเศษ | 幸福，触手可及！ | โจวฟ่าง | ซับไทย ทาง We TV |
| 2020 | Eternal Love of Dream สามชาติสามภพ ลิขิตเหนือเขนย | 三生三世枕上书 | ป๋ายเฟิ่งจิ่ว / ป๋ายเสี่ยวจิ่ว / เซี่ยงหลี่อาหลานเหร่อ | พากษ์ไทย และ ซับไทย ทาง We TV |
| 2018 | The Thousand and One Nights ฝันนี้ที่มีเธอ | 一千零一夜 | หลิงหลิงชี | ซับไทย ทาง We TV |
| 2018 | The Flame's Daughter เพียงใจในเพลงพิณ | 烈火如歌 | เลี่ยหรูเกอ |  |
| 2017 | The King's Woman เล่ห์รัก บัลลังก์เลือด | 秦时丽人明月心 | กงซุน หลี่ | ออกอากาศในไทย ทาง ช่อง 9 |
| 2017 | Eternal Love สามชาติสามภพ ป่าท้อสิบหลี่ | 三生三世十里桃花 | ป๋ายเฟิ่งจิ่ว / เสี่ยวจิ่ว (จิ่วเอ๋อร์)​ | ซับไทย ทาง Netflix​ พากย์​ไทย และ ซับไทย ทาง Viu เฉพาะพากย์​ไทย ทาง Youtube : Huace Croton TV Thai และ ช่อง 3 |
| 2017 | Pretty Li Hui Zhen ขอหยุดหัวใจที่ยัยจอมยุ่ง | 漂亮的李慧珍 | หลี่ฮุ่ยเจิน |  |
| 2016 | Hot Girl 2 สาวน้อยจ้าวพายุ | 麻辣变形计 | กวนเสี่ยวตี๋ | ซับไทย ทาง NewTV Thai |
| 2016 | The Door ลิ่วซ่านเหมิน สำนักพิทักษ์คุณธรรม | 六扇门 | ซูอี้ชิง | ออกอากาศในไทย ทาง ช่อง 3 |
| 2016 | The Ladder of Love บันไดแห่งรัก | 爱的阶梯 | 宋子涵 |  |
| 2016 | Ban Shu Legend ยอดหญิง ปันซู | 班淑传奇 | 楼兰王女安心 | ออกอากาศในไทย ทาง NOW26 |
| 2015 | Diamond Lover กะรัตรัก | 克拉恋人 | เกาเหวิน | ซับไทย ทาง Netflix |
| 2015 | The Backlight of Love แสงแห่งรัก | 逆光之恋 | 江离 |  |
| 2014 | The Sound of Desert ลำนำทะเลทราย | 风中奇缘 | 骊姬 รับเชิญ | ออกอากาศในไทย ทาง ช่อง 3 |
| 2014 | Cosmetology High | 美人制造 | 倾城 |  |
| 2014 | V love | 微时代 | 吴安珀 |  |
| 2014 | Swords of Legends มหัศจรรย์กระบี่จ้าวพิภพ | 古剑奇谭 | 芙蕖 | ซับไทย ทาง We TV |
| 2013 | Anarhan | 阿娜尔罕 | อาน่าเออร์ห่าน | ละครท้องถิ่นในเขตปกครองตนเองซินเจียง |
ผลงาน > ภาพยนตร์

| ปี | ชื่ออังกฤษ / ไทย | ชื่อจีน | ตัวละคร | หมายเหตุ | อ้างอิง |
| --- | --- | --- | --- | --- | --- |
| 2018 | 21 Karat、21 Carats | 21克拉 | 刘佳音 |  |  |
| 2017 | Miracles of the Namiya General Store | 解忧杂货店 | 彤彤 |  |  |
| 2017 | Mr.Pride VS Miss Prejudice | 傲娇与偏见 | 唐楠楠 |  |  |
| 2015 | Fall In Love Like A Star | 怦然星动 | 郝美丽 |  |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดิลเรบา ดิลมูรัต
โตมัส เฟอร์มาเลิน

| 0 | 1 | 2 | 3 |
| --- | --- | --- | --- |
 เฟอร์มาเลินขณะเล่นให้กับบาร์เซโลนาในปี ค.ศ. 2015
ข้อมูลส่วนตัว
ชื่อเต็ม:  โตมัส เฟอร์มาเลิน
วันเกิด:   (1985-11-14) 14 พฤศจิกายน ค.ศ. 1985 (39 ปี)
สถานที่เกิด:  กาแป็ลเลิน, เบลเยียม
ส่วนสูง:  1.83 m (6 ft 0 in)
ตำแหน่ง:  เซ็นเตอร์แบ็ก
สโมสรเยาวชน
1991–1999:  แฌร์มีนาลเอเกอเริน
1999–2000:  แฌร์มีนาลเบร์สโคต
2000–2003:  อายักซ์
สโมสรอาชีพ*
| ปี |  ทีม |  ลงเล่น |  (ประตู) |
| 2003–2009 |  อายักซ์ |  97 |  (7) |
| 2004–2005 |  → แอร์กาเซ วาลไวก์ (ยืมตัว) |  13 |  (2) |
| 2009–2014 |  อาร์เซนอล |  110 |  (13) |
| 2014–2019 |  บาร์เซโลนา |  34 |  (1) |
| 2016–2017 |  → โรมา (ยืมตัว) |  9 |  (0) |
| 2019–2021 |  วิสเซล โคเบะ |  45 |  (1) |
| รวม |   |  308 |  (24) |
ทีมชาติ‡
| 2002–2003 |  เบลเยียม อายุไม่เกิน 18 ปี |  5 |  (0) |
| 2003–2004 |  เบลเยียม อายุไม่เกิน 19 ปี |  7 |  (0) |
| 2004–2007 |  เบลเยียม อายุไม่เกิน 21 ปี |  13 |  (1) |
| 2008 |  เบลเยียม อายุไม่เกิน 23 ปี |  5 |  (0) |
| 2006–2021 |  เบลเยียม |  85 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 03:08, 14 มีนาคม ค.ศ. 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 04:38, 10 กรกฎาคม ค.ศ. 2017 (UTC)
โตมัส เฟอร์มาเลิน (ดัตช์: Thomas Vermaelen) เกิดวันที่ 14 พฤศจิกายน ค.ศ. 1985 เป็นอดีตนักฟุตบอลชาวเบลเยียมในตำแหน่งกองหลัง
อายักซ์

โตมัส เฟอร์มาเลินเป็นอดีตกัปตันทีมอาเอฟเซ อายักซ์ ต่อจากกลาส-ยัน ฮึนเตอลาร์ ที่ย้ายไปเรอัลมาดริด ลงเล่นให้อายักซ์ 94 นัด ทำไป 8 ประตู
อาร์เซนอล

อาร์เซนอลได้ซื้อตัวมาในราคา 10 ล้านปอนด์ หลายคนสงสัยถึงความสามารถในตัวของเฟอร์มาเลินที่สูงเพียง 182 เซนติเมตร แต่นัดพบเอฟเวอร์ตัน ที่เอาชนะไป 6-1 เฟอร์มาเลินสามารถทำประตูได้เลย และตามประกบกองหน้าของเอฟเวอร์ตันจนเล่นไม่ออก และทำ 2 ประตูในนัดพบวีกันซึ่งมาจากการปั่นบอลไซด์โป้งและโหม่ง และนัดพบแบล็กเบิร์นก็ยิงประตูอย่างเต็มแรง จนขนาดตีแยรี อ็องรี ปรบมือให้ จบฤดูกาลลงเล่นในลีกไป 34 นัด ทำไป 8 ประตู และต่อมากลายเป็นกัปตันทีมของอาร์เซนอล
บาร์เซโลนา

ในฤดูกาล 2014–15 เฟอร์มาเลินได้ย้ายไปสู่บาร์เซโลนา ในลาลิกาของสเปน เนื่องจากในฤดูกาลที่ผ่านมา เฟอร์มาเลินได้รับบาดเจ็บและไม่ค่อยได้มีโอกาสลงเล่น และทำให้สูญเสียตำแหน่งตัวจริงไป จึงมีหลายสโมสรให้ความสนใจ เช่น แมนเชสเตอร์ยูไนเต็ด, บาร์เซโลนา และในที่สุดทางอาร์เซนอลตัดสินใจที่จะให้ย้ายไปยังบาร์เซโลนา ด้วยค่าตัว 15 ล้านปอนด์
แหล่งข้อมูลอื่น

Official Arsenal.com profile
Goal.com profile
สถิติของ Thomas Vermaelen ที่ Soccerbase
| ด ค กรายชื่อนักกีฬาทีมชาติเบลเยียม – ฟุตบอลโลก 2014 |
| --- | --- | --- |
|  1 กูร์ตัว  2 อัลเดอร์เวเริลด์  3 เฟอร์มาเลิน  4 กงปานี (c)  5 เฟอร์โตงเงิน  6 วิตแซล  7 เดอ เบรยเนอ  8 แฟลายนี  9 ลูกากู  10 อาซาร์  11 Mirallas  12 มีญอแล  13 Bossut  14 แมร์เตินส์  15 ฟัน เบยเติน  16 Defour  17 โอรีกี  18 โลมบาตส์  19 แดมเบเล  20 ยานูไซ  21 Vanden Borre  22 ชาดลี  23 Ciman  ผู้ฝึกสอน: Wilmots  |  1 กูร์ตัว  2 อัลเดอร์เวเริลด์  3 เฟอร์มาเลิน  4 กงปานี (c)  5 เฟอร์โตงเงิน  6 วิตแซล  7 เดอ เบรยเนอ  8 แฟลายนี  9 ลูกากู  10 อาซาร์  11 Mirallas  12 มีญอแล  13 Bossut  14 แมร์เตินส์  15 ฟัน เบยเติน  16 Defour  17 โอรีกี  18 โลมบาตส์  19 แดมเบเล  20 ยานูไซ  21 Vanden Borre  22 ชาดลี  23 Ciman  ผู้ฝึกสอน: Wilmots  |  |
| ด ค กรายชื่อนักกีฬาทีมชาติเบลเยียม – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 กูร์ตัว  2 อัลเดอร์เวเริลด์  3 เฟอร์มาเลิน  4 ไนง์โกลัน  5 เฟอร์โตงเงิน  6 วิตแซล  7 เดอ เบรยเนอ  8 แฟลายนี  9 ร. ลูกากู  10 อาซาร์ (c)  11 การ์รัสโก  12 มีญอแล  13 ฌีแล  14 มร์เตินส์  15 เดอนาเยอร์  16 เมอนีเย  17 โอรีกี  18 กาบาเซเล  19 แดมเบเล  20 แบนเตเก  21 จ. ลูกากู  22 บัตชัวยี  23 ซีม็อง  ผู้ฝึกสอน: วิลโมตส์  |  1 กูร์ตัว  2 อัลเดอร์เวเริลด์  3 เฟอร์มาเลิน  4 ไนง์โกลัน  5 เฟอร์โตงเงิน  6 วิตแซล  7 เดอ เบรยเนอ  8 แฟลายนี  9 ร. ลูกากู  10 อาซาร์ (c)  11 การ์รัสโก  12 มีญอแล  13 ฌีแล  14 มร์เตินส์  15 เดอนาเยอร์  16 เมอนีเย  17 โอรีกี  18 กาบาเซเล  19 แดมเบเล  20 แบนเตเก  21 จ. ลูกากู  22 บัตชัวยี  23 ซีม็อง  ผู้ฝึกสอน: วิลโมตส์  |  |
| ด ค กรายชื่อนักกีฬาทีมชาติเบลเยียม – อันดับที่สาม ฟุตบอลโลก 2018 |
| --- | --- | --- |
|  1 กูร์ตัว  2 อัลเดอร์เวเริลด์  3 เฟอร์มาเลิน  4 กงปานี  5 เฟอร์โตงเงิน  6 วิตแซล  7 เดอ เบรยเนอ  8 แฟลายนี  9 ลูกากู  10 อ. อาซาร์ (c)  11 การ์รัสโก  12 มีญอแล  13 กัสเตลส์  14 แมร์เตินส์  15 เมอนีเย  16 ต. อาซาร์  17 ตีเลอมันส์  18 ยานูไซ  19 แดมเบเล  20 บอยาตา  21 บัตชัวยี  22 ชาดลี  23 แด็นโดงเกอร์  ผู้ฝึกสอน: มาร์ติเนซ  |  1 กูร์ตัว  2 อัลเดอร์เวเริลด์  3 เฟอร์มาเลิน  4 กงปานี  5 เฟอร์โตงเงิน  6 วิตแซล  7 เดอ เบรยเนอ  8 แฟลายนี  9 ลูกากู  10 อ. อาซาร์ (c)  11 การ์รัสโก  12 มีญอแล  13 กัสเตลส์  14 แมร์เตินส์  15 เมอนีเย  16 ต. อาซาร์  17 ตีเลอมันส์  18 ยานูไซ  19 แดมเบเล  20 บอยาตา  21 บัตชัวยี  22 ชาดลี  23 แด็นโดงเกอร์  ผู้ฝึกสอน: มาร์ติเนซ  |  |
| ด ค กรายชื่อนักกีฬาทีมชาติเบลเยียม – ฟุตบอลชิงแชมป์แห่งชาติยุโรป 2020 |
| --- | --- | --- |
|  1 กูร์ตัว  2 อัลเดอร์เวเริลด์  3 เฟอร์มาเลิน  4 บอยาตา  5 เฟอร์โตงเงิน  6 วิตแซล  7 เดอ เบรยเนอ  8 ตีเลอมันส์  9 ลูกากู  10 เออ. อาซาร์ (c)  11 การ์รัสโก  12 มีญอแล  13 แซ็ลส์  14 แมร์เตินส์  15 เมอนีเย  16 เต. อาซาร์  17 ฟานาเกิน  18 เดอนาเยอร์  19 แด็นโดงเกอร์  20 แบนเตเก  21 กัสตาญ  22 ชาดลี  23 บัตชัวยี  24 โตรสซาร์ด  25 โดกูว์  26 ปราต  ผู้ฝึกสอน: มาร์ติเนซ  |  1 กูร์ตัว  2 อัลเดอร์เวเริลด์  3 เฟอร์มาเลิน  4 บอยาตา  5 เฟอร์โตงเงิน  6 วิตแซล  7 เดอ เบรยเนอ  8 ตีเลอมันส์  9 ลูกากู  10 เออ. อาซาร์ (c)  11 การ์รัสโก  12 มีญอแล  13 แซ็ลส์  14 แมร์เตินส์  15 เมอนีเย  16 เต. อาซาร์  17 ฟานาเกิน  18 เดอนาเยอร์  19 แด็นโดงเกอร์  20 แบนเตเก  21 กัสตาญ  22 ชาดลี  23 บัตชัวยี  24 โตรสซาร์ด  25 โดกูว์  26 ปราต  ผู้ฝึกสอน: มาร์ติเนซ  |  |
อาหารกัมพูชา

อาหารกัมพูชาที่มีชื่อเสียง ตามเข็มนาฬิกาจากซ้ายบน ลงล่าง:  (แกงกะหรี่เขมร),  (ปลาร้าเขมร),  (ขนมจีนเขมร) ,  () และ ()
อาหารกัมพูชา หรือ อาหารเขมร (เขมร: សិល្បៈខាងធ្វើម្ហូបខ្មែរ) เป็นอาหารที่บริโภคกันอย่างแพร่หลายในประเทศกัมพูชา อาหารของกัมพูชามีทั้งผลไม้ ข้าว ก๋วยเตี๋ยว เครื่องดื่ม ขนมและซุปต่าง ๆ ที่รับประทานเกือบทุกมื้อ แต่ก๋วยเตี๋ยวยังเป็นที่นิยม กับข้าวมีความหลากหลายทั้งที่เป็นแกง ซุป ทอดและผัด มีพันธุ์ข้าวจำนวนมากในประเทศกัมพูชารวมทั้งข้าวหอมและข้าวเหนียว ข้าวเหนียวนิยมรับประทานเป็นของหวานกับกับผลไม้ เช่น มะม่วง
อาหารเขมรส่วนมากมีความคล้ายคลึงกับอาหารของเพื่อนบ้านอย่างประเทศไทยแม้ว่าโดยทั่วไปจะไม่เผ็ดเท่า และเวียดนามที่มีประวัติศาสตร์ร่วมกันในการเป็นอาณานิคมฝรั่งเศสในเอเชียตะวันออกเฉียงใต้ นอกจากนี้ยังได้รับอิทธิพลจากอาหารจีนและฝรั่งเศสที่เคยมีอิทธิพลต่อกัมพูชาในประวัติศาสตร์ อาหารประเภทแกงหรือที่เรียกว่าการี (เขมร: ការី) แสดงร่องรอยของอิทธิพลทางวัฒนธรรมจากอาหารอินเดีย ก๋วยเตี๋ยวเส้นหลายรูปแบบแสดงอิทธิพลของอาหารจีน กะทิเป็นส่วนผสมหลักของแกงกะหรี่เขมรและของหวาน
ขนมปังฝรั่งเศสเป็นอาหารที่ได้รับอิทธิพลจากยุคอาณานิคม ซึ่งชาวกัมพูชามักจะกินกับปลากระป๋องหรือไข่ กาแฟปรุงด้วยนมข้นหวาน เป็นตัวอย่างของอาหารเช้ากัมพูชาในกัมพูชาแบบหนึ่ง
ประวัติและอิทธิพล

น้ำ ข้าว และปลาน้ำจืดเป็นสิ่งที่มีอิทธิพลมากต่ออาหารกัมพูชา แม่น้ำโขงไหลผ่านใจกลางประเทศกัมพูชา เมืองหลวงของประเทศคือพนมเปญตั้งอยู่ระหว่างจุดตัดของแม่น้ำโขงกับแม่น้ำโตนเลสาบและแม่น้ำบาสัก ทำให้กัมพูชามีปลาน้ำจืดอุดมสมบูรณ์ และเหมาะสมต่อการปลูกข้าว ในปัจจุบันอาหารกัมพูชามีความใกล้เคียงกับอาหารของประเทศเพื่อนบ้านคืออาหารไทยในด้านการใช้พริก น้ำตาลหรือกะทิ และอาหารเวียดนามในด้านที่ได้รับอิทธิพลจากอาหารฝรั่งเศสเช่นกัน  และยังได้รับอิทธิพลจากอาหารจีนอีกด้วย โดยเฉพาะอาหารจำพวกที่ใช้เส้นก๋วยเตี๋ยว อาหารจำพวกแกงที่ในภาษาเขมรเรียกว่า การี (ការី) แสดงถึงอิทธิพลของอาหารอินเดีย และยังมีอิทธิพลบางส่วนจากอาหารโปรตุเกสและอาหารสเปน ซึ่งเป็นผลจากการติดต่อค้าขาย อย่างไรก็ตามอาหารกัมพูชาไม่ได้มีรสจัดเท่าอาหารไทย อาหารลาว และอาหารมาเลเซีย
อิทธิพลจากอาหารฝรั่งเศสที่สำคัญคือบาแกตที่เรียกนมปังในภาษาเขมร ชาวกัมพูชากินนมปังกับปลาซาร์ดีนหรือไข่  หรือกาแฟใส่นม อาจจะนำบาแกตไปทำแซนด์วิชซึ่งเรียกว่าปาเต โดยจะใส่ผักและเนื้อสัตว์จำพวกหมูยอ แฮม หรือเนื้อย่าง แล้วปิดท้ายด้วยการราดซอสพริก
 คล้ายกับอาหารเวียดนามที่เรียกบัญหมี่ นอกจากนั้น ฝรั่งเศสยังได้นำเบียร์ เนย กาแฟ ช็อกโกแลต หัวหอม แครอท บร็อกโคลี มันฝรั่งและอื่น ๆ เข้ามาเป็นส่วนประกอบในอาหารกัมพูชา อนึ่งบาแกตแบบกัมพูชามักมีขนาดสั้นและอวบกว่าแบบฝรั่งเศสดั่งเดิม
โดยปกติ อาหารกัมพูชาในแต่ละมื้อจะมี 3-4 อย่าง โดยทั่งไปประกอบด้วยซุปหรือสัมลอร์กินคู่กับอาหารจานหลักที่มีรสชาติได้ทั้ง หวาน เปรียว เค็ม ขม จัดพริกแห้ง พริกสด พริกดอง พริกแห้งมาพร้อมกับอาหาร เพื่อปรุงแต่งรสตามชอบ
เครื่องครัวและอุปกรณ์ในการรับประทานอาหาร

ในอาณาจักรเขมร หม้อดินเผาในครัวใช้สำหรับหุงข้าว และบางครั้งก็ใช้เตาดินเผาในการทำซอส เตาผิง ทำจากหินสามก้อนที่ฝังอยู่ในดิน และช้อนทัพพีทำจากมะพร้าว จานดินเผาหรือภาชนะทองแดง ใช้สำหรับเสิร์ฟข้าว ส่วนภาชนะซอสทำจากใบไม้ ใบเจียวยังใช้ทำช้อนสำหรับใช้ครั้งเดียวสำหรับตักของเหลวเข้าปากอีกด้วย
ผนังแกะสลักทางด้านทิศใต้ของปราสาทบายนในศตวรรษที่ 12-13 แสดงให้เห็นห้องครัวแบบเขมร รวมถึงอุปกรณ์ต่างๆ ซึ่งส่วนใหญ่ยังคงใช้กันในกัมพูชาในปัจจุบัน ตามเรื่องเล่าของชาวบ้านในท้องถิ่นที่ส่งต่อกันมาหลายชั่วอายุคน และตามผนังแกะสลักปราสาทวัดอาถวร (Wat Athvea) ในศตวรรษที่ 12 แสดงให้เห็นถึงการเคยเป็นห้องครัวแบบเปิดโล่งของราชวงศ์สมัยอาณาจักรพระนคร พวกเขาบรรยายหินที่ร่วงหล่นลงมาในปราสาทว่า "กระยาชัม-เอน" ซึ่งหมายถึง "การเตรียมอาหารสำหรับราชวงศ์" และพูดถึงเตาอิฐที่ตั้งตระหง่านในสมัยก่อนและผนังที่แขวนเนื้อ ตะกร้าใส่วัตถุดิบ และเครื่องครัว อย่างไรก็ตาม นักโบราณคดีชาวฝรั่งเศสชื่อ Claude Jacques โต้แย้งว่าไม่มีหลักฐานทางโบราณคดีที่บ่งชี้ว่าห้องครัวของอาณาจักรเขมรยังคงหลงเหลืออยู่จนถึงศตวรรษต่อมา และเชื่อว่าบันทึกของนักเดินทางสำรวจชาวจีนโจว ต้ากวน ("บันทึกว่าด้วยขนบธรรมเนียมประเพณีของเจนละ") และภาพนูนต่ำของปราสาทบายนเป็นเอกสารหลักฐานเพียงชิ้นเดียวที่หลงเหลืออยู่เกี่ยวกับห้องครัวเขมรโบราณ
ปัจจุบันห้องครัวในชนบทของเขมรมักจะตั้งอยู่ในสถานที่ที่โปร่งใกล้กันแต่แยกจากตัวบ้านหลัก เพื่อหลีกเลี่ยงควันจากการเผาฟืนและกลิ่นที่ไม่พึงประสงค์ที่จะรบกวนครัวเรือนหลัก เครื่องครัวเขมรที่สำคัญที่สุด ได้แก่:
ครกและสาก สำหรับทำ เกรือง;
ตะแกรงไม้ไผ่สำหรับกรอง ปรอฮก และน้ำมะขามสุก;
เตาดินเผาที่มีความร้อนแตกต่างกันสำหรับปรุงอาหารจานต่างๆ;
เครื่องขูดมะพร้าว;
หม้อดินเผาสำหรับหุงข้าวและซุป รวมถึงเก็บน้ำ
โถสำหรับใส่ ปรอฮก-กะปิ และส่วนผสมอื่นๆ
ตะกร้าไม้ไผ่แบบแยกชิ้นสำหรับเก็บผัก
ในครัวหลายๆ แห่ง หม้ออลูมิเนียมได้เข้ามาแทนที่ภาชนะดินเผา อุปกรณ์ต่างๆ มักจะแขวนไว้ที่ผนังครัวเพื่อให้หยิบใช้ได้ง่ายขึ้น ในครัวเขมรสมัยใหม่มักพบวิธีการทอดแบบสมัยใหม่ด้วยกระทะ แม้ว่าโดยปกติแล้วจะไม่ถือว่าเป็นส่วนหนึ่งของอุปกรณ์ในครัว แต่บางบ้านอาจมีครกขนาดใหญ่สำหรับบดข้าว และถาดไม้ไผ่กลมแบนสำหรับแยกกาบออกจากเมล็ดข้าว
ส่วนผสม > ผัก

ผักส่วนใหญ่ที่ใช้ในอาหารกัมพูชาจะมีลักษณะเดียวกับอาหารจีน ผักหลายชนิด เช่น มะระ บวบ ผักบุ้ง และถั่วฝักยาวจะพบในซุปและสตู ฟักทอง กะหล่ำปลี ข้าวโพดอ่อน หน่อไม้ ขิง นิยมนำมาใช้ผัด ซึ่งในภาษาเขมรเรียก ชา (ឆា)  หัวปลีจะนำมาหั่นและใส่ในอาหารต่าง ๆ เช่นกินกับขนมจีน
ส่วนผสม > เกรือง

บทความหลัก: เกรือง
ในกัมพูชามีการบดเครื่องเทศให้เป็นผงเพื่อใช้ในการปรุงอาหาร เช่น กระวาน โป๋ยกั๋ก กานพลู อบเชย จันทน์เทศ ขิง และขมิ้น และยังเพิ่มส่วนผสมอื่น ๆ เช่น ตะไคร้ ข่า กระเทียม หัวหอม ผักชีและใบมะกรูด เมื่อบดผสมทั้งหมดนี้เข้าด้วยกันจะเรียกว่าเกรือง
ส่วนผสม > เครื่องเทศ

เชื่อว่าโปรตุเกสนำพริกเข้ามายังกัมพูชาเมื่อราวพุทธศตวรรษที่ 21 พริกไม่ได้เป็นส่วนประกอบในอาหารที่สำคัญในอาหารกัมพูชาเพราะนิยมใช้พริกไทยมากกว่า ทั้งในการผัด ซุป และการหมักเนื้อสัตว์ก่อนย่าง พริกไทยเป็นเครื่องเทศที่ปลูกมากในกัมพูชา ตั้งแต่จังหวัดกำปอตจนถึงเทือกเขาดมเร็ย และเคยเป็นสินค้าออกของกัมพูชา
กระวานเป็นพืชที่พบมากบนเทือกเขาบรรทัดไปจนถึงจังหวัดตราดในประเทศไทย ชาวกัมพูชาใช้กระวานเป็นยาและปรุงซุป ขมิ้น (រមៀត) พบมากในจังหวัดพระตะบอง  และเป็นส่วนผสมหลักในผงกะหรี่ และใช้ปรุงรสซุป เช่น สัมลอร์มะจู หญ้าฝรั่น ใช้ในการปรุงยาพื้นบ้าน โดยเฉพาะโรคผิวหนัง นอกจากนี้ เครื่องเทศอื่น ๆ ที่พบมาก ได้แก่ ขิง ข่า ตะไคร้ และใบมะกรูด
ส่วนผสม > ปร็อฮก-ปลาร้า

บทความหลัก: ปรอฮก
ปลาร้าหรือปร็อฮก (ប្រហុក) เป็นส่วนผสมพื้นฐานในอาหารกัมพูชา กลิ่นและรสของปลาร้าทำให้อาหารเขมรมีเอกลักษณ์ของตนเอง ปลาร้าเตรียมได้หลายวิธีและรับประทานได้หลากหลายรูปแบบ เช่น ปลาร้าทอด (ប្រហុកចៀន) เป็นการนำปลาร้าไปผสมกับเนื้อสัตว์ เช่น เนื้อวัว เนื้อหมูและพริก แล้วนำไปทอด รับประทานกับผัก  เช่น แตงกวา มะเขือ และข้าว ปรอฮก​​ ก็อบ (ប្រហុកកប់) หรือปรอฮก อัง (ប្រហុកអាំង) เป็นการนำปลาร้ามาห่อใบตองแล้วย่างไฟให้สุก
นอกจากปลาร้าแล้ว กะปิหรือกาปิ (កាពិ) ซึ่งเป็นกุ้งหรือเคยหมัก อาจนำมาใช้ปรุงอาหารแทนปลาร้าได้ และยังใช้น้ำปลาในการปรุงรสอาหาร โดยเฉพาะซุปและผัด
ส่วนผสม > ปลาและเนื้อสัตว์

ปลาน้ำจืดเป็นเนื้อสัตว์ที่สำคัญในอาหารกัมพูชาทั้งในรูปปลาร้า ปลาแห้ง อาหารที่มีชื่อเสียงของกัมพูชาคืออาม็อก ปรุงจากปลาดุกนึ่งกับเครื่งแกงและกะทิ ปลาตัวเล็กทอดกรอบเป็นอาหารที่นิยมรับประทานโดยทั่วไป นอกจากปลาแล้ว หมูหรือไก่ก็เป็นเนื้อสัตว์ที่นิยมในกัมพูชาโดยทั่วไป เช่นเดียวกับเวียดนาม อาหารมังสวิรัติ นิยมรับประทานในหมู่ชาวพุทธที่เคร่งครัด
เนื้อหมูเป็นที่นิยมในการทำไส้กรอกเขมรที่เรียกตวาโก (ត្វារគោ) เนื้อวัวและเนื้อไก่นิยมไปต้ม ย่าง หรือผัด อาหารทะเลที่นิยมคือ หอย กุ้ง หมึก กุ้งมังกรไม่เป็นที่นิยมเพราะราคาแพง แต่จะมีขายที่สีหนุวิลล์ให้ชาวเขมรที่มีฐานะดี เป็ดอบแบบจีนเป็นที่นิยมในช่วงเทศกาล  มีการรับประทานกบ เต่า และแมลงบ้างแต่ไม่มากนัก
ส่วนผสม > ก๋วยเตี๋ยว

อาหารประเภทก๋วยเตี๋ยวในกัมพูชาได้รับอิทธิพลจากจีนและเวียดนาม แต่ก็มีมี่เป็นเอกลักษณ์ของตนเอง เช่นหมี่กาตัง (មីកាតាំង) เป็นรูปแบบหนึ่งของราดหน้าที่ราดน้ำเกรวี หมี่โกลาเป็นเส้นหมี่แบบพม่าไม่ใส่เนื้อสัตว์  ใส่ซอสถั่วเหลืองและกระเทียม  กินกับผักดอง ไข่ หมี่ชา (មីឆា) คือหมี่ผัด
ส่วนผสม > ผลไม้

ผลไม้ที่เป็นที่รู้จักกันดีในกัมพูชา คือ ทุเรียน มังคุด ละมุด และลูกน้ำนม ผลไม้อื่นๆที่เป็นที่นิยมเช่นกันได้แก่ กีวี ชมพู่ สับปะรด มะพร้าว ขนุน มะละกอ แตงโม กล้วย ตาล มะม่วง เงาะ ผลไม้เหล่านี้รับประทานเป็นของหวาน และมีบางชนิดเช่นมะม่วงสุก แตงโมและสับปะรดจะรับประทานกับข้าวและปลาเค็ม ผลไม้บางชนิดใช้ทำเครื่องดื่มที่เรียก ตึก กรอลก  (ទឹក ក្រឡុក) เช่น ทุเรียน ทุเรียนเทศ มะม่วง กล้วย​ ลำไย ขนุน ​​​
แหล่งข้อมูลอื่น

Khmer Krom Recipes
Fruits and Vegetables of Cambodia
| ด ค กอาหารของแต่ละประเทศในทวีปเอเชีย |
| --- | --- |
กัมพูชา  ·  เกาหลี  ·  คาซัคสถาน  ·  คีร์กีซสถาน  ·  จีน (ฮ่องกง  ·  มาเก๊า  ·  ไต้หวัน  ·  ทิเบต)  ·  ญี่ปุ่น  ·  ติมอร์-เลสเต  ·  เติร์กเมนิสถาน  ·  ทาจิกิสถาน  ·  ไทย  ·  เนปาล  ·  บรูไน  ·  บังกลาเทศ  ·  ปากีสถาน  ·  พม่า  ·  ฟิลิปปินส์  ·  ภูฏาน  ·  มองโกเลีย  ·  มัลดีฟส์  ·  มาเลเซีย  ·  ลาว (ม้ง)  ·  เวียดนาม  ·  ศรีลังกา  ·  สิงคโปร์  ·  อัฟกานิสถาน  ·  อินเดีย  ·  อินโดนีเซีย  ·  อุซเบกิสถาน  ·  กาตาร์  ·  คูเวต  ·  จอร์เจีย  ·  จอร์แดน  ·  ซาอุดีอาระเบีย  ·  ซีเรีย  ·  ไซปรัส  ·  ตุรกี  ·  บาห์เรน  ·  เยเมน  ·  เลบานอน  ·  สหรัฐอาหรับเอมิเรตส์  ·  อาเซอร์ไบจาน  ·  อาร์เมเนีย  ·  อิรัก (เคอร์ดิสถาน)  ·  อิสราเอล  ·  อิหร่าน  ·  โอมาน  ·  ปาเลสไตน์
ภาพสลักชาวเขมรโบราณกำลังทำปรอฮก (ปลาร้าเขมร) บนปราสาทบายน
ชุดอาหารเซ็ตแบบเขมร
ภายในห้องครัวเขมรแบบประเพณีดั้งเดิม
เกรืองในภาษาเขมร
ปลาร้าย่างในใบตอง
กุยเตียว
บัญแชง
ไก่ผัดขิง
อาหารจานพิเศษจากแกบ ปรุงด้วยพริกไทย
บก ลฮง สัมตำแบบกัมพูชา
ฬกฬัก
เพลียะห์ซัจโก
คอร์ ซึ่งเป็นเนื้อหมูต้มกับไข่ ใส่น้ำตาล น้ำปลา และพริกไทย
กลยุทธ์เชิงวิวัฒนาการ
ประวัติ

กลยุทธ์เชิงวิวัฒนาการถูกพัฒนาขึ้นมาโดย อิงโก เรเชนเบิร์ค Ingo Rechenberg และ ฮานส์-พอลล์ ชเวอเฟล Hans-Paul Schwefel ในช่วง 1970s ในตอนแรกนั้นกลยุทธ์เชิงวิวัฒนาการถูกพัฒนามาเพื่อ

แก้ปัญหาการออกแบบทางวิศวกรรม ในเรื่อง การหาค่าเหมาะสมของรูปร่างทางอากาศพลศาสตร์ (aerodynamic shape optimization)
ลักษณะและการหาคำตอบของกลยุทธ์เชิงวิวัฒนาการ

กลยุทธ์เชิงวิวัฒนาการมีลักษณะสำคัญ ดังนี้
กลยุทธ์เชิงวิวัฒนาการมีการออกแบบตัวแปรจากการเขียนโปรแกรมจริง ๆ เนื่องจากเป็นการออกแบบการวิวัฒนาการในระดับของลักษณะที่แสดงออก (Phenotype) ของแต่ละตัว
กลยุทธ์เชิงวิวัฒนาการขึ้นอยู่กับการเลือกที่กำหนดได้และการกลายพันธุ์สำหรับการวิวัฒนาการ
กลยุทธ์เชิงวิวัฒนาการใช้ตัวแปรเชิงกลยุทธ์
กลยุทธ์เชิงวิวัฒนาการนำหลักการของการวิวัฒนาการทางชีวภาพมาใช้ กล่าวคือ กระบวนกาคัดเลือกตามธรรมชาติ และกฎการอยู่รอดของผู้ที่เหมาะสมที่สุด (survival of the fittest)
โดยในการทำซ้ำแต่ละครั้งจะมีการคัดเลือกเพื่อตัดคำตอบที่อ่อนแอกว่าออกไป และคำตอบที่เหลือที่มี ค่าความแข็งแรง (fitness value) สูงกว่าจะถูกนำไปทำให้แตกแล้วรวมตัวกับคำตอบอื่น ๆ (recombine)
หรืออาจจะมีการเปลี่ยนแปลงค่าของคำตอบต่างๆเล็กน้อย (mutate) ทั้งการรวมตัวกับคำตอบอื่นและการเปลี่ยนแปลงค่าของคำตอบจะถูกทำไปเรื่อย ๆ
เพื่อสร้างคำตอบที่เหมาะสมระดับสากล (global optimization)ในกลยุทธ์เชิงวิวัฒนาการ ตัวแปรต่าง ๆ จะถูกแทนในรูปแบบที่ มีความยาวคงที่ และ เป็นค่าจริง ในเส้นสมมติ (fixed-length real-valued vector) แต่ละตำแหน่งในเส้นสมมติจะสอดคล้องกับลักษณะของแต่ละตัวแปร
วิธีหลักในการผลิตลูกหลานของตัวแปรในกลยุทธ์เชิงวิวัฒนาการคือ การกลายพันธุ์ของเกาส์ (Gaussian Mutation) เป็นการบวกค่าสุ่มจากการกระจายของเกาส์ (Gaussian Distribution) เข้าไปในแต่ละสมาชิกของเส้นสมมติรุ่นพ่อแม่เพื่อให้ได้เส้นสมมติรุ่นลูกดังภาพ และอีกวิธีที่ถูกใช้คือ การแตกแล้วรวมตัวกันใหม่ของสารพันธุกรรมขั้นกลาง (Intermediate Recombination) ซึ่งคือการนำเส้นสมมติพ่อ เส้นสมมติแม่มาหาค่าเฉลี่ยกัน โดยทำตัวต่อตัว เพื่อสร้างเส้นสมมติรุ่นลูกดังภาพ
ในการเลือกของกลยุทธ์เชิงวิวัฒนาการนั้นมีข้อจำกัดน้อยกว่าขั้นตอนวิธีเชิงพันธุกรรม (Genetic -Algorithm) และการโปรแกรมเชิงพันธุกรรม (Genetic Programming) เพราะ ลักษณะของการแทนตัวแปรเป็นเส้นสมมตินั้นสามารถสามารถหาค่าเฉลี่ยเพื่อหาเส้นสมมติรุ่นลูกได้ง่าย โดยปกติ พ่อแม่ N ตัวจะลูกเลือกอย่างสุ่มแบบเท่าเทียมกัน ไม่ขึ้นอยู่กับค่าของพ่อแม่แต่ละตัว และลูกหลานมากกว่า N ตัวจะถูกผลิตจากการแตกแล้วรวมตัวกันใหม่ของสารพันธุกรรมพ่อแม่ แล้วจะมีการเลือกผู้รอดชีวิต N ตัวโดยมีวิธีในการเลือกที่ถูกกำหนดไว้ โดยผู้รอดชีวิตสามารถถูกเลือกได้จากลูกหลานที่ดีที่สุด N ตัว หรือ จะเลือกจากทั้งพ่อแม่และลูกหลานที่ดีที่สุด N ตัวก็ได้
รหัสเทียมของกลยุทธ์เชิงวิวัฒนาการ

Input: μ,λ,ProblemSize                                  //จำนวนพ่อแม่,จำนวนลูก,ขนาดปัญหา
Output: S[best]                                         //คำตอบที่ดีที่สุดของปัญหา

Population <= InitialPopulation(μ,ProblemSize)
S[best] <= GetBest(Population,1)

While(NotStopCondition())
    children <= empty set
    
    for(i=0 to λ)                                       //วนแก้ปัญหาตามจำนวนลูก
        Parent[i] <= GetParent(Population,i)
        S[i] <= empty set
        S[iProblem] <= Mutate(P[iProblem],P[iStrategy]) //เกิดการกลายพันธุ์ของปัญหา
        S[iStrategy] <= Mutate(P[iStrategy])            //เกิดการกลายพันธุ์ของกลยุทธ์
        Children <= S[i]                                //ได้ลูกจากการกลายพันธุ์ของรุ่นพ่อแม่
    EvaluatePopulation(Children)
    S[best] <= GetBest(Children+S[best],1)
    Population <= SelectBest(Population,Children,μ)

return S[best]                                          //ส่งค่าคำตอบที่ดีที่สุดออกไป
สัญกรณ์ของกลยุทธ์เชิงวิวัฒนาการ

สัญกรณ์ (1+1)-ES, (1+λ)-ES, (1,λ)-ES, (µ/p,λ)- บอกถึงลักษณะของกลยุทธ์เชิงวิวัฒนาการด้วยระดับของการเลียนแบบการวิวัฒนาการทางชีวภาพที่เพิ่มมากขึ้น
µ บอกถึงจำนวนทั้งหมดของพ่อแม่, p บอกถึง จำนวนของพ่อแม่ที่จะถูกรวมตัวใหม่ และ λ บอกถึงจำนวนลูกหลาน กระบวนการเลือกสรร จะเกิดกับลูกหลาน (เครื่องหมาย ,) หรือเกิดกับทั้งรุ่นพ่อแม่และรุ่นลูกหลาน (เครื่องหมาย +)